**PПредлагач:**

**Градоначалник на Општина Битола**

**Изработува:**

**Одделение за урбанистичко планирање и заштита на животна средина**

**Претставници:**

**Александра Ангеловска**

**Љубо Атанасовски диа**

**Валентина А. Кривашија диа**

**Програма за решавање на проблемот со бездомните животни на подрачје на Општина Битола**

**Разгледува : Комисија за заштита на човековата средина**

**Донесува : Совет на Општина Битола**

**Битола, Април 2022**

Програмата за решавање на проблемот со бездомните животни – третман на бездомни кучиња, односно нерегистрирани и регистрирани кучиња, затекнати на јавни површини без присуство на сопственикот, е во согласност со членовите 26,27,28,29 и член 30 од Законот за заштита на благосостојбата на животните (,,Службен весник на РМ,, бр. 149/14; 149/15 и 53/16 ) и обврските на општините кои произлегуваат од истиот закон.

**1.Вовед**

Со оваа Програма се утврдуваат активностите за третирање на бездомните кучиња скитници условите, организацијата и обемот на извршувањето.

За решавање на проблемот поврзан со зголеменото присуство на бездомни кучиња, односно за контрола на нивниот број од страна на Светската здравствена организација за заштита на животните и позитивните законски прописи во Република Северна Македонија, единствено е можен хуманиот начин на третирање на овие животни.

Хуманиот третман подразбира згрижување и заштита на животните, но и заштита на безбедноста и здравјето на граѓаните во општината.

Поточно оваа Програма подразбира заловување и масовна стерилизација / кастрација и вакцинација на бездомните животни, т.е. сите животни дефинирани како слободни на одредена територија. После стерилизацијата / кастрацијата сите животни се вакцинирани, обележани ( ушна маркичка или чип ), фотографирани и регистрирани и истите се враќаат на територијата од којашто биле заловени и каде што продолжуваат да живеат.

**2. Основни цели на програмата**

Главна цел на Програмата е контрола над популацијата на бездомните кучиња во Општина Битола, ефикасно, одговорно, хумано, трајно надминување на проблемот со што ќе се гарантира здравствената заштита и јавната безбедност на населението и ќе се обезбеди спречување на прилив на нови кучиња на улица преку следните мерки:

2.1 Спроведување на стратегијата „залови-стерилизирај-вакцинирај-врати“ на бездомните кучиња и сите кучиња кои се затекнати слободни на улица;

2.2 Вдомување

2.3 Волонтирање

2.4 Едукација односно казнени мерки1

2.5 Казнени мерки за неспроведување на закон за физичко лице

2.6 Казнени мерки за неспроведување на закон за правно лице

1) Предвидени со Законот за благосостојба на животните (Службен весник РСм бр.149/14,149/15, и 53/16) со кои ќе се поттикне и дефинира одговорното чување на домашните миленици (забрана за неконтролирано размножување на милениците освен во услови дефинирани со Законот, како и забрана за нивно напуштање) Согласно Закон, за постапување по однос на казнените мерки е надлежна Агенција за храна и ветеринарство

Спроведувањето на оваа Програма воспоставува т.е. гарантира минимална и контролирана бројка на напуштени кучиња на јавните места кои ја штитат локацијата од прилив на нови единки (непознати на населението, репродуктивно способни), со што се избегнуваат непристојните и потешките последици за граѓаните и самите животни.

Програмата ќе се одвива во две фази кои се условени од расположлив простор, финансиски можности како и стручна подготвеност.

1. Првата фаза го опфаќа решавањето на проблемот со бездомните кучиња во периодот до изградба на прифатен центар-стационар, со набавка на услуга за заловување и стручен третман на кучиња скитници и нерегистрирани кучиња на територијата на Општина Битола
2. Втората фаза е подготовка за решавање на проблемот со бездомните кучиња после изградбата на регионалниот прифатен центар

Во првата фаза од Програмата Општина Битола ќе спроведи Јавна набавка за услуги за заловување и стручен третман на кучињата скитници и нерегистрираните кучиња на територијата на општината со Прифатилишта одобрени од Агенцијата

**4. Предмет на програмата**

**Предмет на програмата е определување на мерки и активности што треба да се преземат во иднина за ефикасна контрола и заштита на популацијата на бездомни кучиња .**

**Активностите за хумано третирање на бездомни кучиња – скитници на територијата на Општина Битола подразбираат** спроведување на стратегијата „ залови- стерилизирај-вакцинирај- врати “ на бездомните кучиња и истата вклучува:**:**

* **заловување на животните**
* **нивен транспорт до стационарот**
* **прием и преглед од овластен ветеринар**
* **лабараториско испитување на животните на одредени болести**
* **идентификација и водење евиденција**
* **овариохистеректомија и орхиектомија**
* **постоперативно сместување, лекување и нега**
* **вакцинација и дехелментација**
* **повторно враќање на животните на локацијата од каде биле заловени – еутаназија на многу болни и екстремно агресивни животни по средината, доколку не се вдомат .**

4.1 Вдомување

* Посвојувањето и вдомувањето е најхуман начин за згружување на напуштените кучиња.Сите животни кои се вдомуваат мора да бидат вакцинирани, стерилизирани и да имаат микрочип.

**4.2 Заловување и транспорт**

**Изборот на персонал треба да биде соодветен на самата процедура, лицата треба да бидат обучени и сертифицирани за користење на методите за хумано заловување.Работниците ангажирани за заловување на бездомните животни се опремени со соодветна униформа и средства за лична хигиена, како и опрема: соодветно возило и приколка, јамка и мрежа за заловување, пушка (сафари) за привремено успивање со средство за времена парализа успивање, корпи – кафези за транспорт, околувратници и водилки, соодветни средства и опрема за евиденција и идентификација на заловените животни.**

**4.3 Стационар и медицински третман**

**Секое заловено животно се носи во центар за третирање на бездомни кучиња, каде треба да подлежи на клинички преглед, хирушки зафат – стерилизација/ кастрација, вакцинација, прочистување од внатрешни и надворешни паразити . Неопходно е и секое животно да биде евидентирано / регистрирано во дата база на податоци, како и обележано ( со ушна маркица чипирање или пластифициран колан ) на начин на кој нема да му претставува болка или траума.**

**5.Едукација и подигнување на јавната свест кај населението**

**Подигнување на јавната свест е клучна за справување со проблемот на кучињата скитници. Општината е должна да обезбеди комуникација со граѓаните преку разни форми на едукативни и промотивни активности за подигнување на јавната свест за постапување со бездомните кучиња, да организира акции и настани за вдомување на кучињата .**

**6.Обем на активности**

**Се предвидува интензитетот на заловување на бездомните кучиња во Општина Битола да биде околу 8 кучиња месечно (100 годишно), согласно капацитетите на Операторот избран на Јавна набавка до изградба на прифатилиштето.**

**7. Изведувач на програмата**

**Годишната програма ќе ја реализира Општина Битола во соработка со Операторот избран на Јавна набавка до изградба на прифатилиштето, кој ги исполнува условите за изведување на активностите согласно закон .**

**8.Финансирање на програмата**

Предвидените средства ќе се користат за реализација на Програмата до изградба на прифатен центар- стационар.

Цените за ветеринарниот третман предвидени со оваа Програма се дефинираат од најповолен понудувач, избран со јавна набавка.

Предвидени средства: 400 000 денари.

**9. Реализација на програмата**

За реализација на Програмата се поднесува Извештај за нејзиното спроведување, по завршување на годината која изминала .

**10. Завршни одредби**

* Годишната програма ќе биде објавена во службено гласило на Општина Битола;
* Програмата влегува во сила осмиот ден од денот на објавувањето во ,,Службен гласник на Општината Битола.

Доносител :

Совет на Општина Битола

Битола

Април 2022